בס"ד

   חידושי הגאון  רבי צבי הירש (מהר"ץ)  חיות  – מסכת מגילה
ערוך בידי הרב משה חיים הר-נוי , רב קהילתי שכונת  אם המושבות פתח תקווה
א. הסבר רחב לכל דיבור המתחיל שכתב רבינו.
ב. דבר משה- הגהות ותוספות  ממני הק' משה חיים הר-נוי

                                           דף ב עמוד א
*מגילה נקראת באחד עשר. מנלן? - מנלן? כדבעינן למימר לקמן: חכמים הקילו על הכפרים להיות מקדימין ליום הכניסה כדי שיספקו מים ומזון לאחיהם שבכרכים! - אנן הכי קאמרינן: מכדי, כולהו אנשי כנסת הגדולה תקנינהו... - הגמרא שואלת מניין שמגילה נקראת בי"א באדר ועונה "כדבעינן למימר לקמן" . רבינו שואל הרי הציטוט שהגמרא מביאה בתשובתה הוא לא חלק ממשנה אם כן המילים "כדבעינן למימר לקמן" פחות מתאימות כפתיחה לתירוץ. 
רבינו מציין כי קושייתו מתבססת על תוד"ה "מנא לן" (זבחים פט, א). וכן אומר רבינו כי גם בהגהות מהרי"ב הפנה לתוספות בזבחים. וכן הפנה ליד מלאכי סימן תמה שדן בקושיית הגמרא "מנלן" כאשר התשובה היא מתוך גמרא ולא לפסוק בתורה או בנביא.
רבינו עונה : "ואולם שמעתי פירוש נכון בדברי הש"ס כאן דהנה ידוע לשון מנלן אינו נופל רק על ענין אשר נלמד מדברי תורה או מדברי קבלה אבל ענין דרבנן לגמרי שייך מאי טעמא"
רבינו מוכיח את שיטתו שהרי גם במסכת גיטין (ז, א) שאלה הגמרא "מנלן" והביאה תשובה מחכמים גזרו גזרה (מדובר שם על נושא עטרה לחתנים וכלות שנאסרו אחרי חורבן הבית). 
ועתה מגיע רבינו להסבר אחר לגמרי בשאלת הגמרא ותשובתה. . הגמרא שאלה "מנלן" שאפשר לקרוא את המגילה בי"א אדר. על כך שאלה הגמרא : למה אתה משתמש במילה "מנלן" והרי מדובר על תקנה דרבנן  כדבעינן למימר לקמן: חכמים הקילו על הכפרים להיות מקדימין ליום הכניסה כדי שיספקו מים ומזון לאחיהם שבכרכים! ועל כך השיבה הגמרא אנן הכי קאמרינן: מכדי, כולהו אנשי כנסת הגדולה תקנינהו... כלומר כיוון שזו תקנה מדברי קבלה , אפשר בהחלט להשתמש במילה "מנלן". 
* זמן קהלה לכל הוא- רבינו מפנה לרא"ש האומר כי הקורא את המגילה ביום י"ג אדר ודאי יצא כי "יום קהילה לכל הוא" כלומר יום שמתכנסים בו כולם בגלל תענית אסתר ודומה "ליום הכניסה". ומקשה רבינו הרי הדבר מפורש במדרש פרשת בראשית והרא"ש וכן ר"ת לא ציינו את המקור במדרש. רבינו עונה כי בשם רבו מהר"ז מרגליות כי בתנחומא יש הוספות מאוחרות שלא היו מול עיני הראשונין ובמיוחד בפרשיות הראשונות של המדרש. 
                                        דף ב עמוד ב
*אלא לריב"ק כו' אלא עיר ועיר למאי אתא- רבינו מציין כי החלוקה בין שושן לשאר העיירות מתאימה יותר למילים שת"ק דורש אותן במגילה "עיר ועיר" ופחות מתאימות למילים שרבי יהושע בן קרחה דורש מהן את ההלכה הזו "מדינה ומדינה" (כי מדינה כוללת כמה ערים ). השאיר רבינו בצריך עיון. 
המהדיר ציין כי לפי גירסת רש"י קושיית רבינו מתורצת : אלא לרבי יהושע בן קרחה בשלמא מדינה ומדינה לחלק בין מוקפין חומה מימות אחשורוש לשאין מוקפין מימות אחשורוש.
                                         דף ג עמוד א
* תרגום של תורה אונקלוס הגר אמרו מפי ר' אליעזר ור' יהושע- רבינו תמה הרי אונקלוס הפסוק "ועשתה את ציפרניה" – תגדל אותם ואילו רבי אליעזר בספרי וגם בגמרא ביבמות אומר ההפך "ועשתה את ציפרניה"- תקצוץ אותם. ואם כן איך אפשר לומר שתרגום של תורה אונקלוס הגר אמר מפי רבי אליעזר? והשאיר רבינו בצריך עיון. 
* יונתן מפי חגי זכריה ומלאכי- רבינו מציין כי "מפי" אין הכוונה ששמע ממש מפיהם שהרי היו שלוש שנים בין יונתן בן עוזיאל לחגי זכריה ומלכי, אלא הכוונה "בשיטתם". ומביא רבינו סמך לדבריו כי "מפי" פירושו "בשיטת": ר"ה יט ע"ב קידושין מב ע"א יבמות טז ע"א) ועי' רמב"ם פ"י מהל' כלי המקדש ה"ב ולא יחגרו ביזע פי' יונתן מפי הנביאים ממקום שמזיע
* משפחה ומשפחה למאי אתא- רבינו מציין כי פעמים כתוב בגמרא שמשפחות כונה ולוויה מבטלין עבודתם ובאים לשמוע מקרא מגילה. בפעם הראשונה שרבי יוסי בר חנינא דורש אותה מהפסוק "משפחה ומשפחה" אין צורך לומר שגם ישראלים מבטלים מעמדם (עיין מסכת תענית בפירוש מהו מעמד ) כי אין צורך בפסוק שיגיד את זה, אך בדברי רב יהודה אמר רב שפוסק הלכה בלי קשר לפסוק , הוזכרו בנוסף לכהנים והלוויים גם ישראל מבטלים מעמדות ובאים לשמוע מקרא מגילה. 
רבינו מפנה גם לפני יהושע . הוא מקשה אולי משפחה ומשפחה מדבר על לווים שמבטלים שירתם בדוכן וישראל במעמדם שהרי זה רק מכשירי קורבן אך מניין שגם כהנים מבטלים הקרבת הקורבן עצמו ובאים לשמוע קריאת מגילה?
תשובתו הראשונה של הפני יהושע היא שאומנם מכשירי קורבן לא מעכבים בדיעבד אך לכתחילה ודאי שאם הלווים הולכים לשמוע מקרא מגילה, הכהנים לא מקריבים את הקורבן באותה עת ומכאן שגם הם הולכים לשמוע מקרא מגילה. תשובתו השניה היא ישראל במעמדות  לא נקראים "משפחה" אלא רק כהנים ולוויים . 
* מכאן סמכו של בית רבי שמבטלין ת"ת ובאין לשמוע מקרא מגילה- רבינו מפנה לשו"ת של רבו בית אפרים (סימן סח)[footnoteRef:1] שנשאל מדוע הגמרא משתמשת כאן במילה "מבטלין" הרי גם קריאת המגילה זה חלק מהתורה, ואם על זמן ההליכה לקריאה בציבור הרי אפשר לקרוא את המגילה גם ביחיד ואין ביטול תורה בהליכה?[footnoteRef:2] [1:  דבר משה- טעות בדפוסים בהם כתוב סימן י]  [2:  דבר משה- רבינו לא מביא את תשובת רבו , בית אפרים: 
ומעתה הדבר פשוט שאין מקום לקושית כ"ת כלל דודאי מגילה לא עדיפה מק"ש והמבטל מלימוד משנה והתלמוד לקרות בנביאים וכתובים בכלל ביטול ת"ת הוא ומכ"ש קריאת מגילה אי לאו משום חביבות מצוה בשעתא ופרסומי ניסא וזהו שאמרו של בית רבי שהם היו לומדים משנה וגמ' ותורתם אומנתם ואפילו לתפלה ולשאר מצות דרבנן א"צ להפסיק ומכ"ש שאין להם להפסיק לקרות במקרא ואפ"ה היו מבטלין לשמוע מקרא מגילה שכך קיימו וקיבלו עליהם עפ"י מרדכי ואסתר שאמרו ברוה"ק להפסיק אפילו מעבודה וק"ו מת"ת] 

והשיב רבינו כי לרבי היה ספק בטבריא האם היא מוקפת חומה מימות יהושע בן נון (אפשר גם לומר שלרבי היה פשיטא שכן אבל לבית רבי היה ספק) ולכן הקריאה בט"ו אומנם נצרכת בגלל הספק אך ההליכה לקראת המגילה לא ,  וממילא ברור מדוע השתמשה הגמרא במילה "מבטלין".
*רש"י ד"ה וישראל במעמדם. תשמרו להקריב לי במועדו האיך שומר- רבינו תמה מאחר שרש"י הביא פסוק אחר לגמרי מאשר הגמרא בתענית הביאה כדי להסביר את עניין המעמדות. הגמרא בתענית לא למדה מהמילה "תשמרו" אלא המילים "צו את בני ישראל ואמרת להם את קורבני לחמי".
                                   דף ג עמוד ב
* רש"י ד"ה את ל"ת דכתיב לא תוכל להתעלם כגון זקן ואינו לפי כבודו-  רבינו מפנה למהרש"א המקשה הרי הגמרא בברכות יט, ב אומרת בפירוש כי אי אפשר ללמוד איסורא ממונא ולכן הגמרא מעמידה את המשפט "גדול כבוד הבריות שדוחה לא תעשה שבתורה" במצוות לא תסור (כלומר במצוות דרבנן בלבד). רבינו מוסיף קושיה שהרי רש"י עצמו בד"ה "גדול" במסכת עירובין (מא, ב)  כתב שמדובר על מצוות לא תסור. 
גם מקשה המעדני מלך על הרא"ש שאמר כי "נראה" שמדובר במצוות לא תסור שאותה דוחה כבוד הבריות . ואמר מדוע צריך לומר "נראה" הרי זה ברור מדברי הגמרא?
רבינו מתרץ כי כאן מדובר במקרא מגילה שיש לה דין דאורייתא (כמו שכתב בה"ג) ואם כן כבוד הבריות לא דוחה את קריאת מגילה. ולכן הביא את מצוות אבידה שהתורה התירה לבטל מצוותה בנסיבות מסויימות כגון זקן ואינה לפי כבודו , אם כך גם קריאת מגילה לכאורה יכול לקרוא אחר כך ומדוע שידחה כבוד הבריות מפני מקרא מגילה. בסיום דבריו רבינו מוכיח כי בכיוון הזה הלכו סוללת ראשונים כמו הפני יהושע, הרא"ם והר"ן.
                              דף ד עמוד ב
*רש"י ד"ה ויעבירנה ד"א ברה"ר ואפילו לן בשדה ומגילה בידו יש לגזור- רבינו מסביר כי רש"י בא בדבריו "לענות" על קושיית התוספות ששאלו מדוע לא כתוב שאין קוראים את המגילה בשבת גזרה שמא יוציא מרשות היחיד לרשות הרבים. עונה רש"י כי אפילו אם לא לן ברה"י עדיין לא קוראים את המגילה בשבת גזרה שמא יעביר ארבע אמות ברשות הרבים.[footnoteRef:3] [3:  דבר משה – תוספות ענו שתי תשובות אחרות על קושייתם: א. אנשים יודעים את ההלכה שאסור להוציא מרה"י לרה"ר ולא יכשלו בה אבל פחות מכירים את ההלכה שאסור להעביר ארבע אמות ברשות הרבים. ב. יש מקרים שלא עובר על הוצאה מרה"י לרה"ר (כגון שעקירת החפץ לא הייתה לשם הוצאתו) אך עדיין חייב אם יטלטל ארבע אמות ברשות הרבים
בספר זרע יצחק (רבי יצחק לומברוזו , מחכמי תוניס , נפטר בסוף המאה ה-18) מעיר כי התירוץ השני שמביאים תוספות כאן הוא בדיוק דברי רש"י במסכת סוכה (מג, א) ושם לאחר שהביאו התוספות את דברי רש"י הם דחו את הפירוש הזה .  ] 

                                  דף ה עמוד א
*רש"י ד"ה "בזמנה"- הסביר רש"י : בארבעה עשר, מתוך שהיא חובה בו ביום על כל יחיד ויחיד - קורין אותה אפילו ביחיד, דהכל קורין בו, ואיכא פרסום נס.
רבינו מפנה לשו"ת כנסת יחזקאל [footnoteRef:4] [footnoteRef:5]התמה מדוע רש"י לא פירש "בזמנה" גם על קריאת ט"ו לבני כרכים ? רבינו אינו מביא את תירוצו של הכנסת יחזקאל[footnoteRef:6] אך מתרץ בעצמו כי כיוון שכתוב בירושלמי (שקלים פ"א) כי גם בני כרכים שקראו בי"ד יצאו ידי חובה כי זמן הקריאה העיקרי ולכן רק בי"ד קוראים ביחיד את המגילה כדברי רש"י ולא בט"ו.  [4:  רבי יחזקאל קצינאלפוגין , רב קהילות אה"ו בגרמניה, נפטר ב 1749]  [5:  אורח חיים, סימן יט]  [6:  דבר משה – אביא את תשובתו של הכנסת יחזקאל: הגמרא באומרה "בזמנה" ו"שלא בזמנה" דיברה על הכפרים שמקדימים ליום הכניסה. ועל כך אמר רב בגמרא אם הכפרים קוראים ביום י"ד עצמו אין צורך במניין, ואם הם קוראים שלא בזמנה כלומר ביום הכניסה, הם צריכים לקרוא במניין משום פרסום הנס. ] 

רבינו מחזיר אותנו לקושיית רבו שהובאה לעיל בדף ג, א. ואומר כי  עתה אפשר לתרץ את קושיית רבו על פי דברי הטורי אבן ש"בית רבי" המוזכר בגמרא פירושו תלמידי רבי , ומכיוון שרבי פסק לקרוא בטבריא בט"ו הרי שאין לקרוא את המגילה אלא בציבור וממילא ההליכה לבית הכנסת אינה נחשבת ביטול תורה כי אין להם ברירה אלא לקרוא במניין. 
וכן מתורצת בזו קושיית התוספות ד"ה "מבטלין " שהקשה מדוע שלא יעשו את עבודת בית המקדש ויקראו מגילה אחר כך ביחיד? ולפי מה שלמדנו כאן, בירושלים הרי קוראים בט"ו ואם כן אין אפשרות לקרוא ביחיד אלא רק בי"ד שנקרא "זמנה". 
*רש"י ד"ה "וחש"-  מסביר רש"י באותו מעשה חש רב לדרב אסי ולמרות שהיה מגילה בזמנה קרא בעשרה. רבינו מסביר כי היה קשה לרש"י מדוע השתמשה הגמרא במינוח "הוה עובדא" והרי כל שנה יש קריאת מגילה ואם רב חש לדברי רב אסי הרי שבכל שנה היה מכנס מניין ולא באופן חדש פעמי. לכן הסביר רש"י כי בכל שנה היו ממילא אצל רב עשרה תלמידים ולכן לא היה ניכר כי הוא קורא בזמנה במניין מפני שחש לדברי רב אסי אך באותה שנה עליה מסופר לא היה מניין אצל רב ואז אומר רש"י "וחזר על עשרה וקיבצן" מפני שחש לדברי רב אסי. 
רבינו מסביר הסבר נוסף. הראב"ד פוסק כי כאשר קראו בעיר את המגילה בי"ד , יכול גם כל יחיד לקרוא את המגילה בברכה. ובאותה שנה , הזדמן רב לעיר שלא קראו בה במניין את המגילה והוא כינס עשרה על מנת לקרוא את המגילה לא מפני שהוא חש לדברי רב אסי שגם בזמנה קוראים במניין אלא רק בגלל שלא היה מניין אחר בעיר שקרא לפני כן את המגילה ובמקרה כזה אין היחיד יכול לקרוא בברכות. 
ולכן מסיים רבינו , לא הביא  הרמב"ם כלל את ההלכה שיחיד לא יכול לקרוא בברכות את המגילה וזאת מאחר שרב כלל לא הסכים עם דברי רב אסי אלא באותה שנה כינס עשרה מפני שנקלע לעיר מסויימת כנ"ל.
*רש"י ד"ה "ערב שבת זמנם"- רבינו מפנה להסבר כנסת יחזקאל המסביר כי קושיית הגמרא על פי רש"י  היא אם אכן רב חש לדברי רב אסי אם כן כיצד יתכן שרב פוסק שאם פורים חל בשבת ומקדימים ליום שישי גם יחיד יכול לקרוא בברכה?
רבינו מביא את הערת הטורי אבן [footnoteRef:7]" ויש להתעורר (תענית כט ע"א וע"ב) חשיב שמה כל המימרות מר"י בריה דר' שמואל בר שילת בשם רב ולא חשיב ג"כ הך מימרא דכאן ג"כ ר"י בריה דר' שמואל בר שילת אמרה משם רב וכה"ג הקשה ג"כ הטורי אבן לעיל ג' ע"ב דחשיב כל המימרות דר"י ואיתימא ר"ח בר אבא ונשמט הך (סנהדרין ח ע"א) אשר תלמדם אר"י ואיתימא ר"ח בר אבא" [7:  ג, א] 

                                         דף ה עמוד ב
*תוס' ד"ה ובקש- תוספות הסבירו כי רבי לא רצה לעקור לגמרי את תשעה באב אלא רק לעקור את החומרות של תשעה באב יחסית לשאר הצומות. רבינו שואל הרי למדנו בתחילת מגילה שאין בית דין יכול לעקור דברי בית דין חברו אלא כן גדול בחכמה ובמניין ואם כן איך רבי רצה לעקור תקנה שתקנו בית דין של אנשי כנסת הגדולה. רבינו אומר כי עקירה מתאריך לתאריך אכן נחשב לעקירה אך כאן יש סיבה לדעת רבי, שהרי רובו של היכל נשרף ביום עשרה באב ולא בתשעה באב.
 מסיים רבינו כי יד מלאכי[footnoteRef:8] אכן כותב :  דהיכא דיש טעם וסברא דאם היו המתקנים שומעים טענות המשיבים אולי היו מודים לדברי הטוענים אין זה בכלל אין ב"ד יכול לבטל דברי ב"ד חברו [8:  ח"א סי' ס"ה] 

                                    דף ו עמוד ב
*ותנא מקרא מגילה והה"ד מתנות לאביונים דהא בהא תליא- הגמרא אומרת כי לשיטת ת"ק האומר שמקרא מגילה רק באדר שני , כוונתו כולל מתנות לאביונים שהרי הגמרא אומרת ששתי המצוות הללו תלויות אחת בשניה. רבינו מעיר כי המקור לכך הם דברי הגמרא בדף ד ע"ב "מפני שעיניהן של עניים נשואות למקרא מגילה "  
רבינו מפנה גם למשנה בדף ה,א האומרת שכפרים מקדימים ליום הכניסה אך מותרים ביום הכניסה בהספד ובתענית ובמתנות לאביונים. הטורי אבן מסביר כי הכוונה שביום קריאת המגילה אומנם מותרים בהספד ותענית אך באותו יום מחלקים מתנות לאביונים כי מקרא מגילה ומתנות לאביונים תמיד באותו יום. 
                                   דף ז עמוד א
*הלא כתבתי לך שלישים שלישים ולא רבעים- רבינו מביא את פירושו של הפני יהושע [footnoteRef:9]: [9:  רש"י פירש : בשלשה מקומות יש לנו להזכיר מלחמת עמלק: בספר ואלה שמות ובמשנה תורה, ובספר שמואל (א, טו), וזהו שאמר שלמה בדבר ששילשתו אי אתה רשאי לרבעו.] 

נכון ואמת דמרדכי ואסתר רצו שיהיה המגילה שלהם נכתב והנה לא היה באפשרות לכוללם בכתבי קודש כיון שלא ידעו עדיין רמז לזה וא"כ אסור להוסיף על כתב קודש ואם לעשות מגילה זאת מדור בפני עצמה אסור דנאמר כתבתי לך שלשים היינו כתבי קודש ושלשים תורה נביאים וכתובים דוקא ולא לספח עוד סדר רביעי
רבינו מציין כי על פי דברי הפני יהושע אפשר להבין את מה שכתוב בסוף סדר עולם:
עד כאן היו הנביאים משמשים ברוח הקודש מכאן ואילך הט אזנך ושמע לדברי חכמים וכו' ונאמר הלא כתבתי לך שלישים במועצות ודעת
כלומר כיוון שנסתיימה תקופת הנבואה בעם ישראל, אסור להוסיף "ריבעים" (כלומר חלק רביעי ) לתנ"ך. 
*תני רב יוסף שתי מתנות לאיש אחד- רבינו מספר כי שאל אותו חכם אחד מדוע לא מברכים על מצוות משלוח מנות כמו שמברכים על מצוות מגילה. 
אין לומר כי זה דומה למצוות צדקה שכתב הרשב"א (סימן יח) כי תלויה המצווה בדעת המקבל ואולי לא ירצה לקבל, כי הרי נפסק להלכה ברמ"א (תרצה, ד) שאם אדם שלח מנות אפילו אם המקבל לא רצה לקבל הוא קיים את המצווה[footnoteRef:10] [10:  דבר משה- אומנם הפרי חדש והחת"ס (או"ח , קצו) חולקים על דברי הרמ"א הללו ואם כדבריהם הרי שדומה מצוות משלוח מנות למצוות מתנות לאביונים וצדקה שתלויות בדעת המקבל .] 

אותו חכם השואל, מספר רבינו, הגיע למסקנה כי משלוח מנות אינו מצווה אלא מנהג ולכן אין מברכים עליו בדומה לחיבוט הערבה.
רבינו שולל דעה זו כי בפירוש נכתב ברמב"ם ובטור כי זו משלוח מנות זו מצווה. אלא תשובתו היא כי כמו שלא מברכים שהחיינו על משלוח מנות מאחר שזה נכלל בברכת שהחיינו על המגילה , אין צורך לברך ברכת המצוות על משלוח מנות וסעודת פורים כי זה נכלל בברכת שעשה נסים לאבותינו שהרי הנס גרם לשתי המצוות הללו.  [footnoteRef:11]   [footnoteRef:12] [11:  דבר משה- וקשיא לי טובא, ברכת שעשה נסים היא ברכת השבח וכיצד תוציא ידי חובת ברכת המצוות?]  [12: דבר משה – יש לציין כי השרידי אש (רבי יחיאל יעקב ויינברג) חלק א, סא מביא שלוש טעמים:
א. לא מברכים על מצוה התלויה באדם נוסף. מכיוון שעבור לשלוח מנות דרוש עוד אדם, המקבל, אי אפשר לברך על המצוה.
ב. התכלית של משלוח מנות הוא להרבות אהבה בין בני ישראל. אם אדם יברך "וצונו" על מצוה זו, זה נראה שהוא פוגע בתכלית המצוה, כי הוא כאילו מצהיר שהוא מרבה אהבה רק בגלל שהוא הצטווה על כך, ואי אפשר להוסיף אהבה בציווי.
ג. "ועוד נ"ל לחדש, שמשלוח מנות היא באמת מצוה תמידית בכל השנה, ורק בפורים נצטוינו לקיים בפועל מצוה זו כדי שנזכור בכל השנה, כדרך שאנו קורים פ' זכור, כדי שנזכור כל השנה. וידוע מה שכתב באו"ז, שמצוה שהיא תמידית ואין לה הפסק אין מברכין עליה. "
] 

* תוס' ד"ה נאמרה. אבל לא ניתנה לכתוב ברוה"ק רק מדרבנן-  תוספות הסבירו כי על פי רוח הקודש הייתה המגילה אמורה להשאר בעל פה אך רבנן החליטו לכותבה ולכן קרא את המגילה על פה , לא יצא. 
רבינו מביא את קושיית הפני יהושע שהקשה הרי דברים שאמורים להשאר בעל פה אי אתה רשאי לכותבם ? וענה כי כמו שהגמרא אומרת במסכת גיטין (ס,א) שספרי אגדתא התירו לכותבם כדי שלא ישכחו מישראל כך גם מגילה אסתר. 
רבינו מציין כי ישנה הוכחה טובה יותר ממגילת תענית שנכתבה בימי הלל ושמאי כדי שלא ישתכחו הנסים שקרו לעם ישראל וזה ממש מקביל לכתיבת המגילה שנכתבה כדי שלא ישתכח נס פורים מעם ישראל . ומכיוון שזו הייתה כוונת הכתיבה הרי שאין בכך איסור תוספת על כתבי הקודש ולכן הסכימו חכמים בסוף לכתוב את המגילה . 
                                       דף ז עמוד ב
*קיימת בנו רבינו ומשלוח מנות ומתנות לאביונים- רבינו מפנה לטורי אבן שכתב בתחילה כי אם אדם שולח שתי מנות כמשלוח מנות לאדם עני הוא מקיים גם מצוות משלוח מנות וגם מתנות לאביונים (ועליו לתת רק מתנה אחת נוספת לאביון). אך לאחר מכן חזר בו וכתב כי קיים משלוח מנות או מתנות לאביונים.
רבינו מציין כי דבר זה ברור מגירסת רש"י שלא גרס "ומתנות לאביונים" אלא רק "קיימת בנו רבינו ומשלוח מנות".
עוד מפנה רבינו לשני מקורות נוספים לסיפור המופיע בגמרא שלנו:
 * ספר השאילתות (פרשת ויקהל, שאילתא סז) 
רבי יהודה שדר ליה רבי הושעיא אטמא דעגלא תולתא וגרבא דחמרא שלח ליה קיימת בנו רבינו ומשלוח מנות איש לרעהו הדר שלח ליה עגלא תולתא ותלתא גרבי חמרא שלח ליה קיימת בנו רבי' ומתנו' לאביונים
*תלמוד ירושלמי מסכת מגילה פרק א הלכה ד
ר' יודן נשייא שלח לרבי הושעיה רבה חדא עטם וחד לגין דחמר שלח וא"ל קיימת בנו [אסתר ט כב] ומתנות לאביונים חזר ושלח ליה חד עיגל וחד גרב דחמר שלח וא"ל קיימת בנו [אסתר ט כב] ומשלוח מנות איש לרעהו.
ומדייק רבינו כי בסיפור בשאילתות רבי יהודה נשיאה הוא העשיר ושלח לרב הושעיה העני מתנה לאביונים ולאחר מכן שלח לו פעם נוספת משלוח מנות. לפי הסיפור בירושלמי יוצא שרב הושעיה שלח לרבי יהודה משך משלוח מנות ואח"כ רבי יהודה נשיאה שלח לרב הושעיה מתנה לאביונים 
רבינו תמה מה החידוש בגירסת השאילתות[footnoteRef:13] והרי ידוע כי אפשר לשלוח זה לזה משלוח מנות ואחר כך יקח המקבל את משלוח המנות וישלח לשולח כמתנות לאביונים (לשיטת הירושלמי יש חידוש שאפשר לשלוח לאותו אדם משלוח מנות ומתנות לאביונים אם עושים זאת בשני שלבים ולא יחד).  [13:  דבר משה- לולא דמסתפינא הייתי אומר שהי\חידוש בשאילתות הוא שצריך להרבות יותר במתנה לאביון מאשר במשלוח מנות שהרי במשלוח מנות שלח לו "גרבא דחמרא", ובמתנות לאביונים שלח ליה "תלתא גרבא דחמרא"] 

הפרי חדש (סימן תרצה, ד) כותב שבכלל החידוש בסיפור הזה הוא שאפשר לצאת ידי חובת מנה במשלוח מנות גם בשתיה ולאו דווקא במאכל. 
*מחלפי סעודותייהו להדדי- רבינו מזכיר מקום נוסף שמוזכר המונח "מחלפי סעודתייהו". הגמרא במסכת מועד קטן אומרת כי אבל אסור לו לאכול ביום ראשון לאבלותו משלו. והגמרא אומרת כי רבה ורב יוסף היו מחליפים את סעודתם וכך לא נחשב הדבר אכילה משלו. 
רבינו מפנה לרא"ש (מועד קטן סימן פד) הדן בשאלה האם אשה האוכלת משל בעלה ביום ראשון לאבילות נחשב כאכילה מאחרים או כיוון שחייב במזונותיה נחשב כאוכלת משלה ? ופסק הרא"ש כי נחשב הדבר כאוכלת משלה. ושונה הדבר מרבה ורב יוסף כי אומנם אחד האכיל את השני כשהיה אבל אבל לא התחייב לו שיגמול לו ולכן כאשר גמל לו בעת אבלותו אין הדבר נחשב אכילה משלו. 
בספר יד המלך הלכות אבל תמה על הרא"ש שאמר שמדובר בשני זמנים נפרדים (הוא גמל לחברו כאשר היה חברו אבל כעבור זמן) והוכיח מגמרתנו כי "מחלפי סעודתייהו" היינו מייד באותו יום. 
אלא שנעלם ממחבר יד המלך רש"י מפורש בגמרא שלנו שאמר שמדובר בשתי שנים נפרדות (השנה בפורים הוא נתן לו סעודה ובשנה הבאה גמל לו). 
רבינו מציין כי הר"ן, הבית יוסף והדרכי משה הביאו חולקים על רש"י וסוברים שהיו מחליפים סעודתם בו ביום. 
הפרי חדש מסביר כי החידוש בגמרא הוא שאחד שלח לחבירו משלוח מנות ואח"כ בא לאכול איתו סעודת פורים בכללה את האוכל שהוא עצמו שלח משלוח מנות ולמרות זאת יצא ידי חובה .
*תנא מיניה ארבעים זמנין- רבינו מציין כי בגמרא (חולין,ח , א)  מובא כי ריש לקיש היה מסדר את תלמודו ארבעים פעם  כנגד ארבעים יום שבהם נתנה תורה, והיה הלימוד  כמונח בארנקו. ואמר ר"ז מוילנא כי בגמרא במסכת בבא מציעא כתוב "אדם עשוי למשמש בכיסו (ארנקו) בכל שעה" ולכן מי שחזר ארבעים פעם על לימודו יכול למשמש בכל שעה לדעת האם עדיין שם. וכך אין הדבר סותר את מאמר הגמרא שצריך לחזור על הלימוד 101 פעמים
*ד"ה .... (חסר כאן) אי במזיד בר קטלא- . לא ידוע למה התייחס רבינו. משפט זה אינו מופיע בגמרא או ברש"י ותוס'. 
* תוס' ד"ה דלא ידע – בירושלמי: ארורה זרש ברוכה אסתר ארורים כל הרשעים ברוכים כל היהודים- רבינו מעיר כי אומנם בטור ושו"ע (סימן תרץ) אכן כתוב לומר כך "אולם בירושלמי שלפנינו ס"פ בני העיר לא נמצא רק דצריך לומר ארורים המן ובניו ומסיים וגם חרבונה זכור לטוב ואולם במס' סופרים פי"ג ה"ו נאמר ג"כ ומקלס לצדיקים ברוך מרדכי ברוכה אסתר ברוכים כל היהודים אולם ארורה זרש לא נמצא שמה ואולי נשתבשו הנוסחאות"
                                               דף ט עמוד א
* רנב"י אמר וכל הנשים יתנו יקר לבעליהן- רב נחמן בר יצחק מדגים כי גם בתנ"ך יש מילים ארמיות (יקר=כבוד). רבינו מקשה בשם רבו (בית אפרים) והרי כבר הופיעה המילה "יקר" לפני כן בפסוק "...אות יקר תפארת גדולתו" ומדוע לא הביא רב נחמן את הפסוק הקודם?[footnoteRef:14] [14:  דבר משה- ראיתי שתי תשובות לקושיה הזו:
א. בן יהוידע: רנב"י אמר וכל הנשים יתנו יקר לבעליהן וז"ל: הא דלא נקט פסוק הקודם דכתיב ואת יקר תפארת גדולתו, נ"ל כיון דקדים ואמר כבוד מלכותו, אם פירוש יקר זה הוא כבוד, הו"ל לערבנהו ולומר כבוד מלכותו ותפארת גדולתו, שתהי' תיבת כבוד קאי על מלכותו ועל תפארת גדולתו, ולכן מוכרח לפרש מלת יקר הראשונה לשון כובד, כמו יקר מחכמה ומכבוד בקוהלת יו"ד, שם הוא לשון כובד כמו שפירש רש"י ז"ל שם, וא"כ אין זה לשון תרגום, אבל פסוק זה כיון דאמר יתנו יקר מוכרח לפרשו כבוד דתרגום של כבוד יקר
ב.  משום דרב פפא הביא ראי' מהפסוק ונשמע פתגם המלך ורנב"י תפס תרגום הנמצא בזה הפסוק דסוף הפסוק מונשמע פתגם הוא וכל הנשים יתנו יקר.] 

הבית אפרים העיר כי המוסיף לערוך כתב כי המילה "יקר" היא מילה עברית שהרי כתוב בפסוק "ליהודים הייתה...וששון ויקר" . ואין הדבר כן שהרי הגמרא שלנו הביאה את המילה "יקר" להדגים "תרגום שכתבו מקרא". 
*רש"י ד"ה תלמי – רש"י מפרש שהיה מלך מצרים.  רבינו מעיר: "נ"ב בא לו לרש"י מן יוסיפון בן גוריון אשר מובא ברש"י פ"ה בברכות ובריש ב"ב אולם הן בסדר עולם והן במס' סופרים לא נזכר רק תלמי סתם"
*רש"י ד"ה אלהים ברא בראשית כו' שם הוא – התוספות מסבירים אחרת מרש"י ואומרים כי אצל דת היוונים יש כפילות אלוהים והראשון המוזכר הוא הראשון והשני משנה שלו ולכן הפכו את הסדר. 
רבינו מסביר כי הזקנים הפכו את המילים כדי לחדש שאלוקים ברא גם את "בראשית" כלומר גם את הזמן ולכן לא היה דבר שקדם לו בעולם. לולא השינוי הזה היו אומרים כי "והארץ היתה תהו ובהו " וקדמה לאלוקים . וכן פירש יפה מראה. 
רבינו מפנה גם לרמב"ם הלכות תשובה (פ"ג , ה"ז) שכותב שאחת ההגדרות למינים זה מי שאומר שהקב"ה לא היה ראשון . הראב"ד במקום מפנה לסיפור במדרש שהיה מין אחד שאמר שהקב"ה מצא שקדם לו  ןבו יצר את העולם. 
                                                דף ט עמוד ב
*רש"י ד"ה מרובה בגדים כהנים ששמשו בבית שני- רבינו כותב כי המקור לדברי רש"י הוא הירושלמי מסכת הוריות (פ"ג , ה"ב) : המשוח בשמן המשחה בבנין הראשון למרובה בגדים בבנין האחרון
רבינו מפנה לחידושי הבאר שבע על מסכת הוריות המקשה קושיה שלא מצא לה תשובה.[footnoteRef:15] כתוב שכהן משוח קודם לכהן מרובה בגדים לגבי להצילו ולהחיותו והרי הם לעולם לא נפגשו כי משוח היה במקדש ראשון ומרובה בגדים במקדש שני...[footnoteRef:16] [15:  דבר משה- וכתב על קושייתו "סוף דבר חזרתי על כל צדי צדדים ולא יכולתי למצוא תירוץ מספיק וגם שאלתי חכמים ואין מגיד לי, ולכן אומר אני מאן דמתרגם לי ברייתא זו מובילנא מאניה בתריה לבי מסותא"
]  [16:  מצאתי מספר תשובות לקושיית הבאר שבע:

תשובת קרן אורה- ועוד דהא מיירי הכא לפדותן משבי, וא"כ שפיר מצינן לאשכוחי כגון שנשבה המשיח ונכנס תחתיו המרובה בגדים, ואח"כ נשבה גם הוא. וקמ"ל דהמשיח קודם לפדותו.
תשובת חכם אחד (לא כתוב שמו) בירחון אוצר חיים (כרך ד' ע' קמד) - כי בימי ינאי, ואולי בכל הבאים אחריו מבית חשמונאים הי' כהן משוח באפרסמא דכי, וכה"ג אחר מרובה בגדים. כי ינאי וחביריו היו גם מלכים ונמשחו באפרסמא דכי, כמנהג המלכים,
] 

                                                 דף י עמוד א
*רש"י ד"ה בית חוניו- רבינו מציין כי הרמב"ם בפירוש המשניות סוף מסכת מנחות (יג, י) מספר באריכות את כל הסיפור על חוניו ובניית מקדשו במצרים והסיפור מופיע בקצרה בירושלמי. ומציין רבינו כי אינו יודע מניין לקח הרמב"ם את הסיפור. 
על דברי רבי יצחק "שמעתי שמקריבין בזמן הזה בבית חוניו בזמן הזה" מקשה רבינו והרי בית חוניו היה חרב כבר כמאתיים שנים  בתקופת רבי יצחק שהרי הוא חי בארץ ישראל במקביל לרבא בבבל. ואין לומר כי על המקום שהיה , המשיכו להקריב קורבנות שהרי זה נאמר רק לגבי בית המקדש ובטח שלא לגבי "מקדש" חוניו.  
                                         דף י עמוד ב
*דבר זה מסורת בידינו מאנשי כנסת הגדולה כו' ויהי אינו אלא צרה- רבינו מעיר כי במקורות אחרים (תנחומא ואסתר רבה ) כתוב " מדרש זה עלה בידינו מן הגולה". אולי כוונה משבי הגולה לארץ ישראל בתקופת בית שני ואז זה מתאים למה שכתוב בגמרא שלנו שזו מסורת מאנשי כנסת הגדולה. 
* לשם זו מקרא מגלה לאות עולם לא יכרת אלו ימי פורים.- רבינו כותב כי זה מה כתוב במדרש משלי כי כל המועדות עתידים להתבטל חוץ מפורים. הרשב"א (שו"ת, סימן צג) מסביר כי אין הכוונה שיתבטלו לגמרי אלא הכוונה שאם יבואו צרות חלילה על עם ישראל לא יחגגו את המועדות אך את פורים לעולם יחגגו.
רבינו מעיר כי גירסת עין יעקב בדרשת הפסוק בדיוק הפוך מן הנוסח שלנו " לשם אלו ימי פורים לאות עולם לא יכרת זה מקרא מגילה" וזה מתאים לדברי הרמב"ם והראב"ד (הלכות מגילה ח, יח) על פי הירושלמי כי לעתיד לבוא כל ספרי הנביאים והכתובים בטלים חוץ ממגילת אסתר. 
רבינו מפנה לשו"ת הרשב"ז (ב, תרסו) המסביר כי לעתיד לבוא ילמדו תורה מפי הקב"ה בעצמו ולכן לא יצטרכו עוד את ספרי הנביאים והכתובים שהם שליחי הקב"ה לעם ישראל. אך מגילת אסתר לא תתבטל עקב הפסוק שהביאה הגמרא. ועוד כתב בסימן תתכ"ח כי כל המועדים יתבטלו מאחר שלעתיד לבוא גם ימי החול יהיו חגיגיים ולא יהיה צורך במועדים אך חג הפורים ישאר על כנו מהרי בא ללמד את אהבת ה' לעמו המצילם מכל צרה. [footnoteRef:17]        [17:  הרדב"ז דן בשאלה מדוע פסח יתבטל והרי גם הוא בא על צרת השעבוד? והשיב כי כאשר היה לעם ישראל תקופה טובה בימי דוד ושלמה שכחו את צרת הפסח אך נס פורים לא נשכח כי בית שני לא היה בכוחו להשכיח את הצרות כי היה ברמה רוחנית נמוכה. ] 

                                     דף יא עמוד א
*בקום עלינו אדם, אדם ולא מלך- רבינו מסביר כי כאשר מלך עומד להציק לעם ישראל הרי זה בשליחות ה' שנאמר "לב מלכים ושרים ביד ה'"  ואז עם ישראל אומרים כל מאי דעביד רחמנא לטוב עביד, אך כאשר עומד עלינו אדם בבחירתו החופשית להציק לנו, הרי שזה חמור יותר ואנו זקוקים ליותר סייעתא דשמיא כדי להנצל ממנו
*רב אשי אמר מהכא או הנסה אלהים לבוא לקחת לו גוי מקרב גוי-רבינו מסביר במשל את המשותף ליציאת מצרים ולנס פורים ואת הקשר בין הפסוק הנ"ל ללימוד מגילת אסתר:
דהנה בכל המלחמות בשתי המערכות העומדות בקרב זה כנגד זה ראינו דאף אם מחנה הוכתה לפי חרב בכל זאת בכל תוקפה של מלך עדיין לא נתבטלה לא כן אם ראינו מרידה ביושבי המדינה נגד אומה מושלת אזי המלחמה כבדה עד אם לנצח או להנצח או שהמורדים גוברים בהחלט או להיפך שהמורדים נכנעו עד שלא נשאר להם כח ועוז להקים בחזקה נגד המושלים ובעוד שלא רפתה ידי המתלוחמים משני הצדדים אזי הסיבה שגרמה המרידה עדיין עומדת בעינה הראשון ואולם בצאת ישראל ממצרים אף על פי שהנכנעים הרימו ידיהם בכל זאת לא נאבדה מצרים ונשארה מלכות עצומה כבראשונה ומפ"ז אמר או הנסה אלהים לבוא לקחת לו גוי מקרב גוי שיהיה גוי עצום בעוד שנשארו ידי נוגשיהם ג"כ גוי תקיף. וכן כאן בימי אחשורוש נשארו עדיין גוי גדול:
                                        דף יב עמוד א
*כדת של תורה כו' אכילה מרובה משתיה- רבינו אומר כי בילקוט על מגילת אסתר מסביר את המשפט הזה כפירוש רש"י. אך הגר"א מסביר כי המשנה אומרת "כך היא דרכה של תורהפת במלח תאכל ומים במשורה תשתה" כלומר בפת אמרו מידת האכילה ואילו בשתיה לא אמרו וציוו לצמצם ומכאן שאכילה מרובה משתיה גם "בדרכה של תורה". 
                                          דף יב עמוד ב
*רש"י ד"ה מלמד. ויליף בירושלמי כתיב הכא נגזר וכתיב וישב בית החפשית כי נגזר מבית ה'-  וכן הביאו את הלימוד הזה התוספות. ורבינו מציין כי גם בתוספות בעין יעקב מובא עוד לימוד בשם הירושלמי על המדרש שגבריאל עשה לושתי זנב. בירושלמי ומדרשים שלו אין זכר לשני הלימודים.
מסקנת רבינו (כפי שכתב גם  בהרחבה בחיבורו "לקיים דברי האגרת " ) כי לפני הראשונים היה ספר אחר לגמרי שקראו לו "הירושלמי" ולא הגיע לידינו. רבינו מביא מספר דוגמאות:
לדוגמא אציג איזה מהם (שבת ל ע"א) אמונת זו סדר זרעים כ' התוס' בשם הירושלמי שמאמין בחיי העולמים וזורע. בטור או"ח סי' מ"ו ברכה אתה הוא עד שלא נברא ברוך המקדש שמו ברבים נתקנה ע"פ הירושלמי ולא נמצא אצלנו. ובטור וב"י או"ח סי' נ"ד בשם הירושלמי המספר בין ישתבח ליוצר עבירה בידו וחוזר מעורכי המלחמה לא נמצא אצלנו בירושלמי. רמ"א או"ח סי' תקפ"ג הביא בשם הירושלמי האי מאן דדמיך בריש שתא דמיך מזליה לא נמצא אצלנו. בפר"ח או"ח סי' קנ"ח בשם הירושלמי כל מי דאית ליה נדה אסור למיסק לדוכן ובראב"ד בסוף פי' לתמיד הביא ברייתא בזה. ולא נמצא אצלנו.
* רש"י ד"ה נערי לא גרסינן אלא ה"ג אמר רבב"ח אמר ר"י בן לוי- רבינו אומר כי מצא בשו"ת מקום שמואל (שער התירוצים) כי המילה נער"י היא ראשי תיבות של שמות אומרי המאמרים אחר כך: נחמן , יהושע (שאי אפשר היה לסמנו בי' כי רבי יוחנן מופיע אחריו), רבא , יוחנן 
רבינו מסביר  שרש"י מחק את המילה "נערי" מאחר שלדעתו תירוצו של רבי יהושע בן לוי (שמביא בגמרא בשמו רבה בר בר חנה) אינו תירוץ בפני עצמו אלא מסביר את דבריו של רב נחמן [footnoteRef:18] [18:  דבר משה- וקשיא ליה טובא בסברא הזו והרי רב נחמן היה כמה דורות אחרי רבה בר בר חנה וריב"ל ואיך נאמר שהם מסבירים את תירוצו? ] 

רבינו מוכיח את שיטת רש"י. הרי אם מדובר בארבע דעות שונות , הראשונה לפי הכללים פותחת במילים אמר רבי ... וכל הבאות אחריה במילים רבי פלוני אמר. מכיוון שדעת רבב"ח בשם ריב"ל פותחת שוב במילים "אמר רבי" הרי שזו לא דעה נוספת ברצף הדעות . 
עתה מביא רבינו את גירסת הערוך בגמרא שלנו: 
מוכתר בנימוסו כעדי פי' מצויין בדתי כל התורה כעדי שהיה ידוע בדורו וזהיר במצות ורבה בר רב הונא עדיף מיני' בענוותנות דהא אמר רבא ג' מילי בעי מן שמיא ענוותנותי' דרבה בר רב הונא לא יהבי לי
                                      דף יג עמוד א
*כי הוה פתח בדה"י אמר הכי כל דבריך אחד הם ואנו יודעין לדורשן-  רבינו מפנה למדרש חזית ומדרש קהלת האומרים "לא נתנה דברי הימים אלא לדרוש" וההסבר הוא כי בכל הספרים האחרים יש פשט ודרש ואילו בדברי הימים אין פשט וצריך לדרוש כל פסוק. אך הדרשות הנמצאות בידינו הן מעט מול מה שהיה ואבד ולכן הגמרא אומרת שרבי שמעון בן פזי שהיה מתחיל דברי הימים היה אומר "ואין אנו יודעין לדורשן".
רבינו מפנה לגמרא בפסחים (סב, ב) האומרת כי רק על פרשה אחת שהייתה בדברי הימים (בלשון הגמרא "בין אצל לאצל") היו ארבע מאות גמלים טעונים בדרשות חכמינו. 
וכן אומר ריש לקיש בירושלמי (סנהדרין י, הלכה א): אם יאמר לך אדם שיש דברי הימים בבבל הרי אני הולך ומביאו משם ועכשיו אם מתכנסין כל רבותינו אין יכולים להביאו משם 
*רש"י ד"ה לרחוץ לטבול לשם גירות- רש"י פירש שבתיה בת פרעה הלכה ליאור כדי לטבול לגירות. רבינו מפנה לטורי אבן השואל והרי כדי להכנס לעול מצוות בני נוח כלל לא צריך טבילה?[footnoteRef:19] הטורי אבן מקשה עוד והרי רש"י עצמו בסוטה יב, א אומר כי היא לא טבלה לשם גירות אלא "לרחוץ מגילולי בית אביה". [19:  דבר משה- תשובה לקושיה זו כותב בעל ההגהות על טורי אבן על פי דברי ה"ברוך טעם" האומר כי עמרם ציווה לישראל מצוות נוספות מעבר למצוות בני נח ולכן מעמדם היה בין ישראל לבני נח ומי שרצה להצטרף היה חייב גם טבילה] 

ומוסיף רבינו קושיה שלישית, הרי גר צריך בית דין שיראה טבילתו ואם כן גם לפי פירוש רש"י כאן, לא עלתה לה טבילה.
*שם ד"ה אלא חוט של חסד משוך עליה מאת הקדוש ברוך הוא- מסביר כי "לשאת חן" פירושו למצוא חן בעיני מישהו גם ללא סיבה מסויימת אלא זהו חסד אלוקי.  וממילא אסתר שכתוב בה "ותהי אסתר נושאת חן..." פירושו שחוט של חסד היה עליה מהקב"ה .
                                   דף יד עמוד א
 ולא פחתו והותירו חוץ ממקרא מגילה מאי דרוש- הגמרא אומרת כי חוץ ממקרא מגילה שלמדו חכמים בקל וחומר הם לא הוסיפו ולא פחתו על מצוות התורה. שואל הרא"ם (בתוספותיו לסמ"ג) והרי קל וחומר הוא דין דאורייתא ואם כן גם מקרא מגילה חכמים לא הוסיפו על מצוות התורה?
והוסיף קושייה הטורי אבן הרי חכמים לא הוסיפו מקרא מגילה מקל וחומר אלא מצאו סמך בתורה ככתוב במסכתנו בדף ז, א.
רבינו מפנה לדברי רבו בשו"ת שער אפרים סימן סד-סה שדן בשאלה הזו בהתכתבות עם אחיו רבי געציל
רבינו מתרץ את קושיית רבו , שהיו בעצם שני שלבים הראשון קל וחומר הכתוב בדף שלנו והשני הדרשה מהפסוקים. וכך דבריו:
ונ"ל דהנה מרדכי ואסתר שתקנו קריאת המגילה הנה לא ידעו עדיין שיסכימו ב"ד של מעלה ע"ז וכן מוכח (מכות כג ע"ב) ג' דברים עשו ב"ד של מטה והסכימו ב"ד של מעלה על ידם הרי דהסכמת של מטה היה קודם וכן שלחו להם כתבוני לדורות לא ידעו הדרש דכתוב זאת זכרון בספר וא"כ איך רצו לחדש דבר הרי כתיב אלה המצות שאין נביא רשאי לחדש דבר כטענת פ"ה זקנים והנביאים בירושלמי פ"ק דמגילה ובאה הברייתא לספר כאן דעשו זאת מכח קל וחומר דניתן לדרוש והוי כגופו של תורה ואולם לחכמים לא נראה להם ק"ו זה ו טענו דזה מקרי הוספה עד שמצאו סמך לזה מקרא דכתוב זאת זכרון בספר ואח"כ אחר שהסכימו החכמים שוב באה הסכמה מב"ד ש"מ וזה נכון
רבינו עוד מציין כי ברמב"ן פרשת ואתחנן  (דברים ד,ב) יש ט"ס וצריך להיות כתוב "מח נביאים" ולא מאה ושמונים.
* שבע נביאות- אונקלוס בפרשת תולדות מתרגם כי רבקה אומרת ליעקב "עלי איתמאר בנבואה" ורש"י במסכת מכות (כד, א) מביא את דברי האונקלוס  ומכאן שרבקה הייתה נביאה . וכן מופיעה במדרש בראשית רבה (פ' סז) : " ויגד לרבקה הנה עשו מתנחם ר' חגיי בשם ר' יצחק נביאות אמהות היו" ומציין היפה תואר במקום כי המדרש והגמרא שלנו שלא מונה את רבקה בנביאות חולקים ביניהם. והמהרש"א (סוטה יג) סובר גם כן שרבקה לא הייתה נביאה שהרי לא מנו אותה בין הנביאות בגמרתינו. ותמה רבינו הרי המדרש בפירוש אומר שאמהות נביאות היו?[footnoteRef:20] [20:  דבר משה- אור החיים הקדוש סובר כי היה מותר ליעקב לשתף פעולה עם אמו כאשר שלחה אותו להביא גדיי עיזים על מנת לגנוב את הברכות כי אדם חייב לשמוע בקול נביא אמת כאשר אפילו כאשר הוא מצווה עליו לעבור על מצווה מן התורה באופן זמני .  כלומר לפי דעת רבינו אור החיים קדוש רבקה אכן הייתה נביאה למרות שאינה מוזכרת ברשימת שבע הנביאות שעמדו לעם ישראל.
בספר על הדף, מסביר מדוע אכן לא מוזכרת רבקה (ולאה ורחל) ברשימת שבע הנביאות בעוד ששרה מוזכרת. תשובתו כי שרה הייתה נביאה בזכות מעלתה העצמית שהרי הקב"ה אמר לאברהם "כל אשר תאמר אליך שרה שמע בקולה" ואמרו חז"ל כי אברהם היה טפל לשרה בנביאות. אך רבקה, רחל ולאה היו נביאות רק בזכות נישואיהן לאבות הקדושים ולכן למרות שהיו נביאות , זה לא היה בזכות עצמן וממילא לא נמנו ברשימת הנביאות. 
ועוד יש לציין כי גם בירושלמי (ברכות פ"ט, ה"ג) הגמרא אומרת כי רחל הייתה נביאה למרות שלא מוזכרת בגמרא שלנו כאחת משבע הנביאות. 
] 

*רש"י ד"ה חוץ ממקרא מגילה וא"ת נר חנוכה- רבינו שולל את קושיית רש"י מאחר שנר חנוכה אינו נקרא הוספת חכמים על דברי תורה:
נ"ב לדעתי לק"מ דבודאי כל עניני עשיות חכמים ותקנתם משום גדר וסייג אינם בכלל בל תוסיף וכן כל הימים האמורים במגילת תענית אינם בכלל בל תוסיף כמו שכתב הרמב"ם בהקדמתו לס' היד ועיקר האיסור הוא אם רוצים החכמים להדמות עשייתם לדין התורה ומרדכי ואסתר שרצו לעשות ימי פורים לאסור בעשיית מלאכה עי' לעיל ה ע"ב רק דהעם לא קבילו עלייהו איסור עשיית מלאכה עכ"פ עשיית מרדכי ואסתר שרצו להדמות פורים ליו"ט דאורייתא לכל דבר זה והוי הוספה על ד"ת ונכון:
שם ד"ה ה"ג אמר רבא בשלמא התם- רבינו מסביר כי לפי הגירסא "רבא אמר" אפשר להבין כי רבא בא לתרץ את הקושייה והרי נס מצרים היה בחוץ לארץ ובאמת רבא בא לתרץ את הקושיה הראשונה מדוע לא אומרים הלל בפורים ולכן ציין רש"י כדי שלא נטעה, לגרוס "אמר רבא". 
רבינו כותב כי רבו הגרא"ז מרגליות הפך את סדר הקושיות בירושלמי על מנת שלא תהיה קושיה על הקושיות. בתחילה הגמרא אמרה שכאשר הקב"ה עושה נסים יש לומר הלל. שאלה הגמרא והרי בפורים לא אומרים הלל? (בנוסח השגוי הגמרא שאלה "והרי נס מצרים?" והרי זו לא קושיה ,באמת אומרים הלל על נס מצרים) וענתה הגמרא אין אומרים הלל על נס שנעשה בחו"ל. ואז שאלה הגמרא שאלה שניה אז מדוע בפסח אומרים? וענתה הגמרא שלא אומרים הלל על נס שנעשה בחו"ל רק לאחר שעם ישראל נכנס לארץ. 
ולאחר מכן מביאה הגמרא תירוץ נוסף על קושייתה הראשונה והם דברי רבא אצלינו שלא אומרים הלל בפורים כי עדיין עבדי אחשוורוש אנו. 
*שם סד"ה נבואה. שנים לא ידעתי- טורי אבן מקשה מדוע רש"י לא מנה את אלעזר בן אהרן הכהן ואת אליהו בן ברכאל? לגבי האחרון אומר רבינו כי יש מחלוקת במדרשים מי היה ויתכן אפילו שהיה בלעם ולכן ברור מדוע לא נמנה . אך אפשר למנות את בארי אביו של הושע שעליו אמרו בויקרא רבה פ"ו :  א"ר סימון בארי אביו של הושע לא נתנבאו רק שני פסוקים וכי יאמרו אליכם דרשו אל האובות ואל הידעונים ולא היו בהם כדי ספר ונטפלו לישעי' ע"ש הרי לך נביא ונכתבה נבואתו לדורות
                                       דף יד עמוד ב
אסתר דכתיב ותלבש אסתר מלכות ובעמשי כתיב ורוח לבשה את עמשי- רבינו שואל אם כך מדוע עמשי לא מנוי בין הנביאים שמנה רש"י לעיל , וכן רבים אחרים שהיה להם רוח הקודש אלדד ומידד , גדעון ועוד . לדעת הרמב"ם יש לחלק בין דרגת נבואה לדרגת רוח הקודש (מורה נבוכים פרק מה)
כותב רבינו כי מצא בסדר עולם (ושמח מאוד ) כי  מוכח אסתר הייתה נביאה מפסוק אחר ולא מהלימוד שכתוב בגמרא שלנו ולכן הקושיה על עמשי אינה במקומה. 
                                       דף טו עמוד א
*ברוך בן נריה ושריה בן מעשיה ודניאל נתנבאו- רבינו מציין כי יש לכאורה סתירה ברש"י שהרי  בדף יד,א  פירש כי דניאל לא היה נביא מאחר שהגמרא אומרת בדף ג' על דניאל "איהו לא נביא". אך בפירושו בדף ג פירש רש"י כי כוונת הגמרא  שדניאל היה נביא אך לא נשלח בשום נבואה לישראל. רבינו מציין כי גם דוד ושלמה לא נחשבו לנביאים כי הייתה להם דרגת נבואה אך לא נשלחו לישראל להפיץ נבואה. 
הטורי אבן סובר שרש"י חזר בו מפירושו בדף ג ובאמת הוא סובר שדניאל לא היה נביא כלל מאחר שאם היה נביא אלא שלא נשתלח לישראל , בדף יד רש"י מונה עוד כמה כאלו בתור נביאים. 
רבינו מפנה לרמב"ם הלכות יסודי התורה (פ"ז, ה"ב) [footnoteRef:21]הכותב שלומדים שהנביא מזדעזע בעת קבלת הנבואה בכל גופו מפסוק האמור על דניאל. [21:  יש ט"ס בדפוסים וכתוב הלכה ג'] 

*מלאכי זה עזרא-  רבינו תמה מניין לתוספות במסכת יבמות (פו, ב ד"ה "מפני מה") שהכריע שמלאכי זה עזרא? והשיב כי כתוב כך בתרגום יונתן בן עוזיאל בתחילת מלאכי ומכיוון שהגמרא בתחילת המסכת סיפרה לנו שיונתן בן עוזיאל היה תלמיד של חגי, זכריה ומלאכי אם כן זו עדות מהימנת. 
*תוד"ה "כשם שאבדתי..."- תוספות שואלים מדוע מרדכי לא גירש את אשתו (אסתר) ואז לאחר שאחשוורוש היה שולח אותה הביתה , היה יכול לחזור ולשאתה? וענו תוספות כי חשש מרדכי שיהיה קול לדבר שהרי צריכים עדים לחתום על הגט.[footnoteRef:22]  [22:  דבר משה- הרשב"א בחידושיו למסכת מגילה מקשה מדוע לא גירשה בלי עדים הרי למדנו כתב ידו ואין עליו עדים כשר מדאורייתא ופסול רק מגזרת חכמים וכך היה מצילה מאיסור אשת איש ששייך גם בבני נח. וענה הרשב"א....שאין מקשים הלכות על דברי אגדה.] 

רבינו מפנה לנודע ביהודה (מהדורא תניינא, יורה דעה, קסא) הדן באריכות בסברת מהרי"ק האם אשת איש שזינתה על מנת להציל את כלל ישראל , נאסרה על בעלה. 
תוד"ה "ביום השלישי"- רבינו מעיר כי המקור לדברי התוספות היא הגמרא בשבת פח, א העוסקת בקשר בין הסיפרה שלוש למתן תורה . 
                                           דף טז עמוד א
*ואשקול למזייא- רבינו מקשה והרי אסור להסתפר בחול המועד פסח? והשיב כי כיוון שהיה עסוק לפני כן בשקו ובתעניתו הרי שהוא בגדר מי שלא היה יכול להסתפר לפני החג ומותר לו. 
                                           דף טז עמוד ב
* רמז לו שעתיד בן לצאת ממנו שיצא בחמשה לבושים- רבינו עונה על השאלה איך יוסף נתן לבנימין חמש חליפות שמלות והרי הוא הגביר קנאה בין האחים? ותשובתו כי הערך של חמש החליפות של בנימין היה שווה לערך של החליפה שנתן לכל אחד מאחיו. ומדוע הוא נתן לבנימין  חמש חליפות? על כך אומרת הגמרא "רמז לו...". וכן כתב גם הגר"א בשנות אליהו.
*בכה על משכן שילה שעתיד להיות בחלקו של יוסף- רבינו תמה מדוע בכה בנימין על משכן שילה שעתיד להחרב והרי על פי התורה אמור להבנות בית עולמים ולהחרב המשכן (סנהדרין כא, ב שלוש מצוות נצטוו ישראל בכניסתן לארץ...לבנות להם בית הבחירה). 
ואומר רבינו כי גם הגמרא במסכת יומא  (  ט, א) אומרת : מפני מה חרבה שילה - מפני שהיו בה שני דברים, גלוי עריות ובזיון קדשים" , ולכאורה אותה קושיה , אלא יש לתרץ שכאן מדובר על העיר שילה ולא על המשכן (מה שאי אפשר לתרץ בגמרא שלנו כי כתוב בפירוש "משכן שילה"). ומשאיר רבינו בצריך עיון גדול.[footnoteRef:23]  [23:  דבר משה – ולי הקטן נראה לתרץ כי אומנם משכן שילה היה אמור להיות מוחלף בבית עולמים אך הדרך בה הדבר נעשה (בתחילת ספר שמואל א' ע"י מלחמה נוראה שבה גם נשבה ארון ה' על כך בכה יוסף).] 

*שכ"ז שברוך בן נריה קיים לא הניחו עזרא ועלה- רבינו מציין כי מכאן הוכחה לרמב"ם בהקדמה לי"ד החזקה שמנה את ברוך בן נריה ברשימת מעבירי התורה. האברבנאל בהקדמה לפרקי אבות חלק על הרמב"ם ואמר כי ברוך לא היה נביא ולכן לא אמור להיות ברשימת מעבירי השמועה . 
                                    דף יז עמוד ב
ק"כ זקנים ובהם כמה נביאים- רבינו מפנה לירושלמי מסכת מגילה שם מופיע "פ"ה זקנים ובהם שלושים וכמה נביאים נצטערו ענין חידוש המגילה שרצו מרדכי ואסתר לחדש". לכאורה היה צריך להיות כתוב פ"ה נביאים+ ל"ה נביאים ואז היינו מגיעים למאה ועשרים כמו בגמרא שלנו ? אלא מסביר רבינו מתוך הנביאים היה מרדכי שהוא היה מציע ההצעה שאליה התנגדו חבריו הנביאים ולאחר ששכנעו מרדכי ואסתר אותם לא דייקו שוב במספר ולא כתבו 35 אלא שלושים וכמה. אך ודאי שהגירסה הנכונה היא "פ"ה זקנים וגם שלושים וכמה נביאים"  ולא "ומתוכם שלושים וכמה נביאים". 
                                 דף יח עמוד ב
*מעשה בר' מאיר שהלך לעסיא ולא היה לו מגילה וכתבה ע"פ- רבינו מציין כי רבי מאיר היה סופר סת"ם ככתוב בגמרא עירובין יג, א 
*רש"י ד"ה סמא זרניך בלשון קודש- רבינו מסביר כי רש"י התכוון בלשון ישמעאל וזו ט"ס שכתוב "בלשון הקודש". במסכת חולין דף פח,  תרגם רש"י הזרניך- צבע צהוב.
                                          דף יט עמוד ב
*מלמד שהראהו הקדוש ברוך הוא למשה דקדוקי סופרים ומאי ניהו מקרא מגילה- רבינו מפנה לירושלמי מסכת מגילה :  "המגילה הזאת ניתנה מסיני אלא שאין מוקדם ומאוחר בתורה  ". וכן כתוב בירושלמי (פאה , פ"א) : "הראה הקדוש ברוך הוא מה שתלמיד ותיק עתיד לחדש". והסביר קרבן העדה שמכיוון שמידות שהתורה נדרשת בהן נאמרו בסיני הרי שכל מה שילמד מהם אחר כך כולל מקרא מגילה , נחשב כניתן למשה מסיני. לדעת רש"י גם ההלל שאומרים בחגים הוא דאורייתא כי תקנו אותו נביאים (רש"י תענית כח, ב). 
                                       דף כ עמוד א
*ריב"ל אמר צריך לקרותה בלילה-  רבינו מפנה לירושלמי (מגילה פרק ב הלכה א) שם כתוב : " עולא בירייה ר' אלעזר בשם ר"ח רגיל צריך לקרותה בלילה" . ותמה קורבן העדה מה פירוש המילה "רגיל" במשפט הזה?
קורבן העדה מתרץ שני תירוצים: א. שם החכם הוא רבי חנינא רגיל[footnoteRef:24] ב. מי שהוא רגיל (בקי) בקריאה יקרא גם בלילה. [24:  דבר משה – וכן פירש בספר ידיד נפש על הירושלמי לרבי יחיאל אברהם ברלב] 

רבינו מגיה "ריב"ל" במקום רגיל שהרי ריב"ל אמר אצלינו בבבלי שצריך לקרוא את המגילה לילה ויום.[footnoteRef:25] [footnoteRef:26] [25:  דבר משה- בספר עלי תמר חלק עליו וכן "ואינו נכון" ]  [26:  דבר משה- ולי הקטן נראה לקיים הגירסה "רגיל" הרי קיי"ל דברים שבכתב אי אתה רשאי לאומרים בעל פה אך אם מדובר בדברים שרגילים על לשוננו כמו קריאת שמע או שיר המעלות מותר. ולכן בלילה אם אין לאדם אור אסור לו לקרוא את המגילה על פה אלא אם כן היא רגילה על לשונו. ] 

*רש"י ד"ה לעולם ר' יהודה ומתני' ר' יוסי אפילו דיעבד לא-  רש"י כותב כי משנתינו האוסרת קריאת מגילה בחרש אפילו בדיעבד זה כדעת רבי יוסי. המהרש"א הקשה לפי מסקנת הגמרא אפשר היה להעמיד את המשנה כרבי אלעזר בן עזריה ולומר שהמשנה דיברה דווקא לכתחילה אך בדיעבד חרש שקרא את המגילה מוציא ידי חובה. 
רבינו מפנה לט"ז (תרפ"ט סק"א)[footnoteRef:27] האומר כי יש הבדל בין חרש שאינו שומע כלל ואז אף בדיעבד לא יצא , לבין מי שיכול לשמוע אבל לא השמיע לאוזנו שאז יצא בדיעבד (כל הראוי לבילה אין בילה מעכבת בו). והט"ז סיים שכן מוכחת דעת רבי אלעזר בן עזריה . רבינו הוסיף שהדבר מתאים לשיטת התוס' (מנחות לה, א ד"ה "אם הקדים"). ואם כך לשיטת ראב"ע חרש אינו יכול הוציא גם בדיעבד וממילא אי אפשר להעמיד כמו שהציע המהרש"א.  [27:  ט"ס בדפוסים שם כתוב תרפ"ז] 

                                 דף כא עמוד א
*זה הכלל לאתויי כו' סדר בזיכין- השאגת אריה (סימן נט) תמה על הרמב"ם שפסק כרבנן שצריך להסיר את לחם הפנים ומייד לשים את הלחם החדש. ורבינו מסביר כי כיוון שהגמרא לומדת שהלכה כרבי יוסי שחלוק על רבנן מן המילים "זה הכלל" הרי שזה חזק יותר מן הכלל "מחלוקת ואחר כך סתם – הלכה כסתם( וממילא שואל השאגת אריה מדוע פסק הרמב"ם כרבנן?
רבינו מפנה גם ללחם משנה במספר מקומות (עיין הלכות מגילה פ"א הלכה ג)  הקובע כלל : כל מקום שנאמר "זה כלל" ואין בנושא בו אין מחלוקת, נפסקה הלכה כך ובכל מקום שנאמר "זה הכלל" ויש מחלוקת אין שום חיוב לפסוק כמו שהכלל אמר וכן פסק הרמב"ם כרבנן ולא רבי יוסי בסילוק לחם הפנים. 
* רש"י ד"ה בשני וחמישי עזרא תיקן-  רבינו מקשה והרי במקור שאליו הפנה רש"י (ב"ק פב, א) כתוב אחרת שדווקא נביאים שבימי משה תקנו קריאת התורה בשני וחמישי. והרמב"ם בהלכות תפילה (יב, א) כתב שמשה תיקן קריאת התורה בשני וחמישי. המגן אברהם תמה על הרי"ף (קלה, סק"א) שכתב שעזרא תיקן קריאת התורה בשני וחמישי והרי למדנו אחרת, וענה כי עזרא תיקן את מספר העולים.
בירושלמי כתוב שעזרא תיקן את קריאת התורה בשני וחמישי (מגילה פ"ד) ורבינו תמה מדוע רש"י עזב את התלמוד שלנו וציטט דווקא את דעת הירושלמי. 
                                        דף כא עמוד ב
*רש"י ד"ה "ובנביא אחד קורא ושניים מתרגמין"- רש"י כותב כי התרגום המופיע כאן פירושו "לעז הבבליים". רבינו מפנה לתוד"ה "וכל" (מנחות מד, א) המזכיר גם הוא את "התרגום הבבלי". הערוך מסביר כי עזרא הסופר כאשר עלה מבבל תיקן שיהיו קוראים את התרגום הבבלי במקביל לטקסט המקראי מאחר שהיהודים לא דיברו עברית .ואז נשכח התרגום ואונקלוס שחזר אותו בתקופת התנאים. 
*ד"ה ובהלל ובמגילה אפילו עשרה קוראים ועשרה מתרגמין- רש"י מוחק את המילים האחרונות מאחר שאין תרגום לחלק הכתובים בתנ"ך.
רבינו מקשה והרי רש"י עצמו מביא פסוקי תרגום למגילת אסתר (מגילה יג, ב) ולמגילת רות  (חגיגה כב, ב) ? והשיב כי רש"י התכוון לומר שבזמן הברייתא נשנתה לא היה עדיין תרגום כתובים . והוכחתו מכך שבגמרא לא שואלת מי כתב את תרגום הכתובים כפי ששאלה על התרגום לתורה ועל התרגום לנביאים ומכאן שתרגום הכתובים היה די "טרי" וידוע היה לגמרא מי כתבו. ומסיים רבינו כי בכל הש"ס לא נזכר תרגום הכתובים. 
* שם ד"ה וידבר עולה מן המנין אף על פי שאין ללמוד שום דבר- רבינו מקשה והרי למדו מן הפסוק "וידבר ה' אל משה לאמר" כי אסור לומר דבר שסיפרו לך עד שהאומר יתיר לך להפיץ אותו ואם כן יש ללמוד מהפסוק הזה הלכה? והשיב רבינו כי בפעם הראשונה שמופיע הפסוק למדנו ממנו את ההלכה הזו אך מכל הפעמים הבאות לא למדנו שום דבר.
*שם ד"ה נר מערבי- רבינו מציין כי ד"ה של רש"י בעמוד הזה לא לפי סדר הגמרא. 

                                         דף כג עמוד א
*תוד"ה "חד אמר"- תוספות ציטטו מתוך מדרש ילמדנו. רבינו מעיר כי המהרש"א כתב שלא נמצא הציטוט במדרש ילמדנו שלנו. הוא מציין כי רבו בספרו ראש אפרים (סימן כז) ציין כי מדרש ילמדנו  שבידינו (בתקופתו) מעורב בציטוטים שמקורם במדרשים אחרים כגון תנחומא ופסיקתא. הציטוט שהביא כאן התוספות בשם מדרש ילמדנו מופיע בשאילתות סוף דרשתו לחנוכה. 
                                         דף כד עמוד א
*הרי דרך הקראים- רבינו מעיר כי  זו ט"ס "דקראים לא היו עדיין בימי משנה וגמרא רק נתחדשו בזמן הגאונים מן ענן ושאול ובימי המשנה היו הצדוקים ועי' גירסת המשנה בירושלמי הר"ז דרך חיצונים וברמב"ם הגירסא הר"ז דרך צדוקים"

                                           דף כה עמוד א
*מפני שעושה מדותיו של הקדוש ברוך הוא רחמים ואינם אלא גזירות-  רבינו מקשה הרי במדרש רבה סוף פרשת כי תצא כתוב בפירוש: "...כך רחמיו על העופות שנאמר כי יקרא קן ציפור לפניך" ואם כן קשה להלום את המדרש עם הגמרא שלנו.
רבינו מפנה למורה נבוכים (ח"ג, פ"מח) שם כותב הרמב"ם בפירוש כי טעם מצוות שילוח הקן הוא כדי לרחם על האם , ומתמודד עם הרמב"ם עם הגמרא שלנו:
ספר מורה הנבוכים חלק ג פרק מח הטעם ג"כ בשלוח הקן, כי הביצים אשר שכבה האם עליהם והאפרוחים הצריכים לאמם על הרוב אינם ראוים לאכילה, וכשישלח האם ותלך לה לא תצטער בראות לקיחת הבנים, ועל הרוב יהיה סבה להניח הכל, כי מה שהיה לוקח ברוב הפעמים אינו ראוי לאכילה, ואם אלו הצערים הנפשיים חסה תורה עליהם בבהמות ובעופות כל שכן בבני אדם, ולא תקשה עלי באמרם על קן צפור יגיעו רחמיך וגו', כי הוא לפי אחת משתי הדעות אשר זכרנום, ר"ל דעת מי שחושב שאין טעם לתורה אלא הרצון לבד, ואנחנו נמשכנו אחר הדעת השני
לעומת זאת רבינו מפנה לרמב"ן (דברים כב, ו) החולק על שיטת הרמב"ם:
וכן מה שאמרו (ברכות לג ב) לפי שעושה מדותיו של הקדוש ברוך הוא רחמים ואינן אלא גזרות, לומר שלא חס האל על קן צפור ולא הגיעו רחמיו על אותו ואת בנו, שאין רחמיו מגיעין בבעלי הנפש הבהמית למנוע אותנו מלעשות בהם צרכנו, שאם כן היה אוסר השחיטה, אבל טעם המניעה ללמד אותנו מדת הרחמנות ושלא נתאכזר. כי האכזריות תתפשט בנפש האדם, כידוע בטבחים שוחטי השורים הגדולים והחמורים שהם אנשי דמים זובחי אדם אכזרים מאד, ומפני זה אמרו (קידושין פב א) טוב שבטבחים שותפו של עמלק. והנה המצות האלה בבהמה ובעוף אינן רחמנות עליהם, אלא גזירות בנו להדריכנו וללמד אותנו המדות הטובות.
*אי לאו דכתבינהו משה באורייתא ואתו כנה"ג ותקנו- רבינו מפנה לרמב"ם (מורה נבוכים א,נט) שכותב כי כדי למנות שבחיו של הקב"ה צריכים שני התנאים שלמדנו בגמרא שלנו: א. התארים כתובים בתורה   ב. השתמשו בהם הנביאים בתפילתם
והוסיף הרמב"ם : היינו אף על פי שענין שבח זה הוא (=כל תואר שנגיד על הקב"ה) ג"כ מעלה גדולה מ"מ לפי ערך המשובח הוא חסרון כן ענין השבחים שאנו משבחים להקב"ה אף על פי שהם מעלות אצלנו מ"מ המה חסרון בחקו יתברך
*תנא דבי ר' ישמעאל בישראל הבא על הכותית הכתוב מדבר – רבינו מפנה למהרש"א שמצטט את הערוך הסובר כי מותר לדרוש את הפסוק "ומזרעך לא  תתן להעביר למולך" שאסור ליהודי לבוא על גויה ולחלל זרעו. ומה שאמרה המשנה שמשתקין אותו זה רק אם אמר שלא על כל גויה אסור , אלא רק בעמים שמעבירים מזרעם למולך (ארם). 
רבינו סובר כי גם לפי פירוש זה , מותר לדרוש את הדרשה אך לא לומר אותה בקול לעמי הארץ וכאשר באים לתרגם להמון מתרגמים  רק כפי שתרגם אונקלוס ומי שמתרגם בפומבי כפי הדרשה שמותר לדרוש בצנעא , משתיקים אותו. 
* ד"ה האומר ומזרעך וכו' ונותן כרת לבא על הכותית- לכאורה יש סתירה ברמב"ם. בספר המצוות (לא תעשה נב) כתב שמי שבא על גויה בעדים והתראה לוקה מדאורייתא ואילו בהלכות איסורי ביאה (פ"יד, ה"ב[footnoteRef:28]) כתב שלוקה מכת מרדות. [28:  ט"ס בדפוסים שכתוב הלכה יב] 

רבינו מפנה עוד לדברי הט"ז  (יורה דעה קנז[footnoteRef:29], סק"ז) הסובר כי כי ישראל הבא על הגויה חשיב בגדר גילוי עריות שהרי קנאים פוגעים בו ולכן הוא בגדר יהרג ואל יעבור. הש"ך ס"ק יב מתלבט כי מצד אחד כתוב "קנאין פוגעים בו" ואם כן זה רק אם מדובר בפרהסיא אך בצנעא אין זה בגדר גילוי עריות ומצד שני כתוב שאם לא פגעו בו הקנאין , יהיה בכרת ואם כן זה כלול בעבירת גילוי עריות .  [29:  ט"ס בדפוסים שכתוב סימן קנו] 

*תוס' ד"ה מפני. על מה שיסד הקליר בקדושתא ליום ב' של פסח- רבינו מפנה לתוד"ה "ורגלי החיות" (חגיגה יג, א) האומר כי בירושלמי כתוב שהקליר הלא הוא רבי אלעזר ברבי שמעון (תנא) ובימיו לא היה שני ימים טובים מאחר שעוד קידשו על פי ראיית הלבנה ולכן לא סביר שיסד פיוט ליום שני של פסח .
                                     דף כה עמוד ב
*פקרו המינים שנא' ויצא העגל- רבינו שואל באיזו תקופה פקרו המינים כתוצאה מהמלים "ויצא העגל הזה". והשיב בתקופת ירבעם בן נבט:
דהנה ירבעם שהנהיג עגלי זהב היה ג"כ עבודת השור שהביא אתו ממצרים. והנה ישראל אף על פי שנענשו על עשיית העגל בכ"ז לא לקחו מוסר ושנו בחטא ע"י ירבעם. והיינו ע"י שאמר אהרן ויצא העגל הודה דכח רוחני יש בו. ועפ"ז מתפרש לנכון לשון המדרש איכה בפתיחה עד היכן חטאו של עגל קיים עד חטאו של ירבעם. והיינו דשניהם המה חטא אחד מהבלי מצרים:
                                  דף כו עמוד ב
* רש"י ד"ה לחומשין שהיו כותבין כל חומש לבדו- רבינו מציין כי גם מהגמרא במסכת גיטין (ס,א) עולה כי אין איסור לכתוב חומש שלם בפני עצמו שהרי הגמרא אומרת כי לא קוראים בציבור בחומש ולא אומרת שאסור לכתוב חומש בפני עצמו. ומקשה רבינו  הרי הרמב"ם בעקבות הגמרא בסנהדרין (כא, ב) מוכיח כי מצווה לכתוב ספר תורה מאחר שכתוב "ועתה כתבו לכם את השירה הזו" ומכיוון שאסור לכתוב פרשיה בתורה בפני עצמה הרי שהכוונה לכל התורה. ולכאורה מפירוש רש"י כאן מוכח שמותר לכתוב חומש לבדו ואין חיוב לכתוב את כל התורה כולה? ואם אכן כך, הרי שמצוות כתיבת ספר תורה כוללת רק את ספר דברים בלבד (שבה מופיעה שירת האזינו שאי אפשר לכתוב אותה בפני עצמה). וכן כתב השאגת אריה (סימן לד).[footnoteRef:30] [30:  ט"ס בדפוסים שכתוב סימן מו] 

                               דף כט עמוד א
*תוס' ד"ה מבטלין. ומת מצוה קונה מקומו-  רבינו מקשה הרי מת מצווה קונה מקומו זו אחת מתקנות יהושע בן נון ואם כן איך הנביא שמצא את גווית עידו הנביא לקח אותו על החמור והשיב אותו לעיר (מלאכים א, יג) והרי מת מצווה קונה מקומו והיה אמור לקבור אותו שם?
                                         דף ל עמוד א
*אתמר פורים שחל להיות בשבת- רבינו מפנה לשו"ת נודע ביהודה (מהדורא קמא, או"ח , מב) . הגמרא אומרת כי רב נחמן בדעת רב סובר שגם בפורים החל בשבת מקדימים את פרשת זכור לשבת הקודמת . הנודע ביהודה תמה אם הסיבה של רב מלא תקדום עשיה לזכירה הרי שגם אם יעשה את שניהם באותה השבת, קודם מתפללים שחרית עם קריאת התורה ופרשת זכור ורק אחר כך יקיים מצוות החג ואם כן הרי קדמה זכירה לעשיה ומדוע רב סובר שמקדימים את קריאת זכור לשבת הקודמת? והוא דן באריכות בדעת רב נחמן באומרו "עדיין היא מחלוקת".
לאחר מכן מפנה רבינו לספר דמשק אליעזר, אך לא ידעתי לאיזה מן הספרים הנקרא דמשק אליעזר ולכן לא זכיתי לעיין בו. 
                                     דף לא עמוד א
* עזרא תיקן שיהיו קורין קללות שבת"כ קודם עצרת- תמה רבינו הרי בני ארץ ישראל היו מסיימים את התורה פעם אחת בשלוש שנים ואם כן איך תסתדר תקנת עזרא לפי בני ארץ ישראל?רבינו לא תירץ את הקושייה[footnoteRef:31] [31:  דבר משה- תירוץ מחודש מצאנו בספרו של רבי  יהוסף שוורץ (נפטר בירושלים 1865) : רבים מחכמי אשכנז קבעו כי בימי רבותינו חכמי התלמוד ז"ל, היו בני ארץ ישראל גומרים את קריאת התורה רק פעם אחת במשך שלש שנים, ובאמת אין זה נכון כפי שחכמי האשכנזים קבעו וחדשו, יען כי בשם 'מערבא' אשר הזכירו חז"ל כי היו נוהגים כן לא התכוונו אל בני ארץ ישראל, כי אם אל יושבי אחת המחוזות הרחוקות אשר בצד מערבית לארץ בבל, אך בני ארץ ישראל לא נהגו כך מאז ועד עתה.
ולהוכיח כי צדקתי בדברי אעיד לי מאמר חז"ל, 'תניא רבי שמעון בן אלעזר אומר, עזרא תקן להם לישראל שיהיו קורין קללות שבתורת כהנים קודם עצרת, ושבמשנה תורה קודם ראש השנה', כי עזרא הסופר תיקן לבני ארץ ישראל לגמור את התורה מדי שנה בשנה, וזה היה שנים רבות לפני חכמי התלמוד. ועל דבר 'בני מערב' אשר חז"ל לא התכוונו בשם הזה על בני ארץ ישראל, יעידו דברי חז"ל במסכת סופרים (פרק י משנה ו), 'רבותינו שבמערב', ושם לא יתכן לומר כי כוונתם על בני ארץ ישראל, כי הדברים ההם של 'רבותינו שבמערב' סותרים את דברי חכמי המשנה הנזכרת שם, וכן את דברי בעלי התלמוד (במגילה דף כג ע"ב) אשר גם הם חכמי ארץ ישראל, עיין שם.] 

                                     דף לב עמוד א 
* מנין שמשתמשין בבת קול- רבינו מפנה לדברי מסורת הש"ס (ר"י ברלין) המפנה לתוד"ה "בת קול" (סנהדרין יא, א) : 
יש אומרים שלא היו שומעין קול היוצא מן השמים אלא מתוך אותו קול יוצא קול אחר כמו פעמים שאדם מכה בכח ושומע קול אחר היוצא ממנו למרחוק ואותו קול היו שומעין לכך קורין אותו בת קול.
רבינו מפנה למדרש רבה פרשת יתרו על הפסוק "אנכי ה' אלוהיך" שאומר כי מדובר בהד היוצא מקולו המקורי של האדם. 

